[image: ]

[bookmark: Adding02]ירושלים,	ב' באב התשפ"ו
16 ביולי 2026
[bookmark: Adding01]חוזר הע - כללי הוראות
2026-1-14

אל: המעסיקים במגזר הציבורי

[bookmark: About]הנדון :	ימי חופשה נוספים לשנים 2025 ו-2026 מיום 2.3.2025 – אפשרות לשינוי ביחס ליום החופשה הנוסף הקבוע ליום 30.7.26
1. תחולה 
(1) ביום 25.11.2024 נחתם הסכם קיבוצי בין הסתדרות העובדים הכללית החדשה לבין המדינה ומעסיקים נוספים, בעניין הארכת הסכם המסגרת מיום 17.7.2023 ומתן ימי חופשה נוספים בשנים 2025 ו- 2026 (להלן: "ההסכם הקיבוצי"). חוזר זה יחול על כל העובדים אשר לגביהם חל ההסכם הקיבוצי, מכוח היות המעסיק צד להסכם הקיבוצי או שהצטרף להסכם הקיבוצי, וכן על כל העובדים אשר ההסדר בדבר ימי חופשה נוספים, הקבוע בהסכם הקיבוצי, יושם לגביהם בהתאם לאישור של הממונה על השכר והסכמי עבודה.
(2) על אף האמור בסעיף קטן (א) לעיל, חוזר זה לא יחול על תומכות חינוך ברשויות המקומיות, כהגדרתן בהסכם הקיבוצי בין המעסיקים בשלטון המקומי לבין הסתדרות העובדים הכללית החדשה מיום 8.8.2023. זאת, בהתאם לסיכום עם הסתדרות העובדים הכללית החדשה.
2. לאור שינויים שחלו בלוח הזמנים של 'בית הספר של החופש הגדול' ובמטרה לסייע לעובדים שהם הורים לילדים וכן לפעילות במשק, הוסכם עם הסתדרות העובדים הכללית החדשה על אפשרות לשינוי ביחס ליום החופשה הקבוע ליום 30.7.2026, כמפורט להלן.
3. [bookmark: _Hlk234937778]במקום עבודה בו חל לגבי העובדים ההסדר בדבר ימי חופשה נוספים בשנים 2025 - 2026 כאמור לעיל, יהיה המעסיק רשאי לקבוע, ביחס לאותו מקום עבודה, כי יום החופשה הנוסף שנקבע ליום 30.7.2026, יתקיים ביום 13.8.2026 (להלן: "המועד החדש") במקום ביום 30.7.2026 (להלן: "המועד המקורי"), ובלבד שהמעסיק יאפשר, לכל עובד שירצה בכך, לנצל את יום החופשה במועד המקורי (ולא במועד החדש). ניצול יום החופשה במועד המקורי יהיה כפוף לכך שהעובד יודיע למעסיק על בחירתו כאמור, 3 ימים מראש.
4. מובהר כי במקום עבודה בו המעסיק לא יראה לנכון לבצע את השינוי האמור לעיל, יום החופשה יתקיים במועד המקורי עבור כלל העובדים המועסקים באותו מקום עבודה.
5. [bookmark: _Hlk234940005]למען הסר ספק יובהר, כי ככל שמעסיק החליט על שינוי המועד כאמור לעיל, עובד שזכאי לנצל יום חופשה נוסף במועד המקורי בהתאם להוראות החלות לגביו, יוכל לנצלו רק באחד משני המועדים לעיל. זאת מבלי לגרוע מהתנאים החלים לגבי ניצול יום החופשה הנוסף במועד המקורי, אשר יחולו גם ביחס ליום החופשה הנוסף שיתקיים במועד החדש.

העתק :
גב' לירון דורון-לוי - מנכ"לית מרכז השלטון המקומי
מר רפי שושן -  סמנכ"ל משאבי אנוש ומינהל, עירית ת''א, נציג שלוש הערים הגדולות
מר שי חג'ג' - יו"ר מרכז המועצות האזוריות, ארגון המועצות האזוריות
מר צבי כהן - מ"מ מנכ''ל המוסד לביטוח הלאומי
עו"ד עינבל משש - מנכ"לית שירות התעסוקה
גב' אורנית בר טל - מ"מ מנכ"לית שירותי בריאות כללית וסמנכ"לית וראש חטיבת משאבי אנוש, שירותי בריאות כללית
מר זהר ינון - יו"ר פורום המנכ"לים של ור"ה, נציג המוסדות להשכלה גבוהה
ד"ר פינחס חליוה - מנכ"ל ועד ראשי המכללות

